smcproject/ml-wiki-sentences huggingface dataset:
അത്ഭുതാവഹമായ വൈവിധ്യവും വൈചിത്ര്യവുമാർന്ന കമ്പനസാധ്യതകളാണ് സ്വനതന്തുക്കൾക്കുള്ളത്.
സ്വനതന്തുക്കൾക്കിടയിലുള്ള വിടവിനെ ശ്വാസദ്വാരം എന്നു വിളിക്കുന്നു.
സ്വനപാളികൾ മുട്ടിച്ചേർന്ന് അവയ്ക്കിടയിൽ വിടവേയില്ലാതെ ( നികോചം ) വരാം.
അപ്പോൾ വായുപ്രവാഹം പൂർണ്ണമായും തടയപ്പെടുകയും വായു സ്ഫോടനത്തോടെ പുറത്തുവരികയും ചെയ്യുന്നു.
ശ്വാസദ്വാരീയസ്പർശം ഉച്ചരിക്കുമ്പോഴും ചുമയ്ക്കുന്നതിനു തൊട്ടുമുൻപും ഒക്കെ തന്തുക്കൾ ഈ അവസ്ഥയിലായിരിക്കും.
സന്ധാനം
സ്വനനത്തിൽ ഉല്പാദിക്കപ്പെട്ട ശ്വാസിയോ നാദിയോ ആ‍യ ശബ്ദം ശ്വാസദ്വാരം മുതൽ ചുണ്ടുവരെയുള്ള വിവിധ സന്ധാനസ്ഥാനങ്ങളിൽ വിവിധ രീതിയിൽ നിയന്ത്രിക്കപ്പെട്ട് പുറത്തെത്തുമ്പോഴാണ് വെവ്വേറെ സ്വനങ്ങൾ രൂപപ്പെടുന്നത്.
ശ്വാസദ്വാരം , ഗളം , അണ്ണാക്ക് , മൃദുതാലു , താലു , വായുടെ മേൽത്തട്ട് , മോണ , മേൽപ്പല്ല് , മേൽച്ചുണ്ട് തുടങ്ങിയ സന്ധാനസ്ഥാനങ്ങളിൽ വായു ഭാഗികമായോ പൂർണ്ണമായോ തടയപ്പെട്ടുണ്ടാകുന്ന സ്വനങ്ങളാണ് വ്യഞ്ജനങ്ങൾ.
ഈ സ്ഥാനങ്ങളെ അടിസ്ഥാനമാക്കി ശ്വാസദ്വാരീയം , ഗളീയം , പ്രജിഹ്വീയം , മൃദുതാലവ്യം , താലവ്യം , മൂർദ്ധന്യം , വർത്സ്യം , ദന്ത്യം , ഓഷ്ഠ്യം എന്നിങ്ങനെ സ്ഥാനങ്ങൾ നൽകിയിരിക്കുന്നു.
സന്ധാനവേളയിലെ നാവിന്റെ സ്ഥിതിയും പ്രധാനമാണ്.
നാവിന്റെ അഗ്രം, ഉപാഗ്രം, മദ്ധ്യം, പാർശ്വം, മൂലം എല്ലാം സന്ധാനത്തിൽ വിഷയമാണ്.
മൂർദ്ധന്യം ഉച്ചരിക്കുമ്പോൾ  നാവിൻതുമ്പ് മേലോട്ടും പിന്നോട്ടും തെല്ല് വളഞ്ഞിരിക്കും.
അതിനാൽ ഇവയെ പ്രതിവേഷ്ടിതസ്വനങ്ങളെന്നും വിളിക്കുന്നു.
താലവ്യങ്ങൾ ഉച്ചരിക്കുമ്പോൾ നാവ് താലുവിനു സമാന്തരമായി സ്പർശിച്ചുനിൽക്കുകയും വായു ഘർഷസ്വനങ്ങളെപ്പോലെ ഉരസിനീങ്ങുകയും ചെയ്യുന്നത് ഒരു സവിശേഷതയാണ്.
ഇവ സ്പർശഘർഷി എന്നാണ് അറിയപ്പെടുന്നത്.
ഓരോ സ്വനത്തിന്റെയും ഉച്ചാരണത്തിൽ സ്വനനാളത്തിന്റെ വിസ്തൃതി വിവിധ ഭാഗങ്ങളിൽ ഏറിയും കുറഞ്ഞുമിരിക്കും.
ചലകരണം(Active articulator)(മൃദുതാലു, നാ‍വ്, കീഴ്പ്പല്ല്, കീഴ്ച്ചുണ്ട് മുതലായവ)  സന്ധാനകരണത്തോട്(Passive Articulator) എത്രമാത്രം, എപ്രകാരം അടുത്തിരിക്കുന്നുവെന്ന് സൂചിപ്പിക്കാനാണ് 'നികോചം'(Stricture) എന്ന പദം ഉപയോഗിക്കുന്നത്.
വായുവിന്റെ പൂർണ്ണരോധത്തിലൂടെയാണ് സ്പർശങ്ങൾ ഉച്ചരിക്കുന്നത്.
രോധനികോചം കാരണം സന്ധാനസ്ഥലത്തുനിന്ന് വായു മൂക്കിലൂടെ പുറത്തേക്ക് പോകുമ്പോഴാണ് അനുനാസികങ്ങൾ ഉണ്ടാകുന്നത്.
രോധനികോചത്തിനുശേഷം സ്വരത്തിന്റെ സഹായത്തോടെ വായിലൂടെ ബഹിർഗമിക്കുന്ന സ്പർശങ്ങളെ സ്ഫോടകങ്ങൾ എന്നുവിളിക്കുന്നു.
ഒരു സ്വനം ഉച്ചരിക്കുന്നതിനുള്ളിൽ വായുപ്രവാഹത്തിന് ഇടവിട്ടുമാത്രം രോധമുണ്ടാകുകയാണെങ്കിൽ അത് അന്തരിതരോധമാണ്(Intemittent closure).
രേഫോച്ചാരണത്തിൽ നികോചം അന്തരിതരോധമാണ്.
രോധത്തെക്കാൾ കുറഞ്ഞ തോതിലുള്ള നികോചങ്ങളെ അഭ്യാഗമങ്ങൾ(Approximation) എന്നുവിളിക്കുന്നു.
ശ്രാവ്യമായ ഘർഷണത്തോടുകൂടിയ അഭ്യാഗമനത്തിന് ഗാഢമെന്നു പേർ.
ഘർഷവ്യഞ്ജനങ്ങൾ ഇങ്ങനെ രൂപംകൊള്ളുന്നവയാണ്.
വിവൃതാഭ്യാഗമനത്തിൽ നികോചം തുലോം കുറവായിരിക്കും.
സ്വരങ്ങൾ, പ്രവാ‍ഹികൾ തുടങ്ങിയവ ഈ വിഭാഗത്തിൽപ്പെടുന്നു.
താലുചിത്രണം
പരീക്ഷണസ്വനവിജ്ഞാനത്തിലെ(Experimental Phonetics) ഒരു പ്രധാനമേഖലയാണ് താലുചിത്രണം(Palatography).
ഒരു നിർദ്ദിഷ്ടസ്വനം ഉച്ചരിക്കുമ്പോൾ താലുവിന്റെ ഏതൊക്കെ ഭാഗങ്ങളിൽ നാവ് സ്പർശിക്കുന്നു എന്ന് അറിയാനാണ് താലുചിത്രണം ഉപയോഗിക്കുന്നത്.
സ്വനത്തിന്റെ മൂല്യം നിർണ്ണയിക്കുന്നതിൽ താലുചിത്രണം സഹായിക്കുന്നു.
ഇവ കൂടി കാണുക ഉച്ചാരണസ്ഥാനം ഉച്ചാരണരീതി ഉച്ചാരണസ്വഭാവം‍ സ്വനഭൗതികം ശ്രവണവിജ്ഞാനം വർണ്ണശ്രുതിഭേദം അവലംബം പുറത്തേക്കുള്ള കണ്ണികൾ
കരൺ സിംഗ് ഇംഗ്ലീഷ് വിലാസം https://ml.wikipedia.org/wiki/Karan_Singh
കരൺ സിംഗ് (ജനനം: മാർച്ച് 9, 1931) ഒരു ഇന്ത്യൻ രാഷ്ട്രീയ വ്യക്തിത്വവും മനുഷ്യസ്‌നേഹിയും സർവ്വോപരി ഒരു കവിയുമാണ് .
ഡോഗ്ര രാജവംശത്തിൽപ്പെട്ട അദ്ദേഹം മഹാരാജാ ഹരി സിങ്ങിന്റെ പുത്രനാണ്.
ദേശീയ തലസ്ഥാന പ്രദേശമായ ദില്ലിയെ പ്രതിനിധീകരിച്ച് രാജ്യസഭയിലെ അംഗമായിരുന്നു അദ്ദേഹം.
ഇന്ത്യൻ നാഷണൽ കോൺഗ്രസ് പാർട്ടിയിലെ മുതിർന്ന അംഗമായ അദ്ദേഹം ജമ്മു കശ്മീർ പ്രസിഡന്റ് ( Sadr-i-Riyasat ) ഗവർണർ എന്നീ സ്ഥാനങ്ങളിൽ തുടർച്ചയായി സേവനമനുഷ്ഠിച്ചിരുന്നു.
മുൻ നാട്ടുരാജ്യമായിരുന്ന ജമ്മു കശ്മീരിലെ അവസാന ഭരണാധികാരിയായിരുന്ന മഹാരാജാ ഹരി സിങ്ങിന്റെ  മകനാണ് കരൺ സിംഗ്.
↑ ↑ ↑ ↑ ↑ Rajya Sabha MP Karan Singh slams attempts to brand Hari Singh as communal
കറസ്പോണ്ടന്റ് ചെസ്സ് ഇംഗ്ലീഷ് വിലാസം https://ml.wikipedia.org/wiki/Correspondence_chess അന്താരാഷ്ട്ര കറസ്പോണ്ടന്റ് ചെസ്സിനുവേണ്ടിയുള്ള പോസ്റ്റ്കാർഡ്
വിദൂരങ്ങളിൽ ഇരിക്കുന്ന വ്യക്തികൾ തമ്മിൽ ആശയവിനിമയോപാധികൾ ഉപയോഗിച്ച് ഒരേ സമയമല്ലാതെ കളിക്കുന്ന ചെസ്സ് കളിയാണ് കറസ്പോണ്ടന്റ് ചെസ്സ് .
കറസ്പോണ്ടന്റ് ചെസ്സ് സെർവ്വറിലൂടെയോ, പൊതു ഇന്റർനെറ്റ് ചെസ്സ് ഫോറത്തിലൂടെയോ, ഇമെയിലിൽ കൂടിയോ, തപാൽ ശൃഖല വഴിയോ ഒക്കെ ഇത് സാധ്യമാണ്.
ഇപ്പോൾ പ്രചാരത്തിലില്ലാത്ത ഫാക്സ് , പ്രാവ് മുഖേനെയുള്ള ദൂത് എന്നിവയും ഇത് കളിക്കാനുള്ള മാധ്യമമാക്കിയിരുന്നു.
കളിക്കാർ ചെസ്സ്ബോർഡിനടുത്തിരുന്ന് ഒരേ സമയം കളിക്കുന്ന (അല്ലെങ്കിൽ വിദൂരങ്ങളിലിരുന്ന് ഒരേ സമയം കളിക്കുന്ന) ഓവർ-ദ-ബോർഡ് (OTP) ചെസ്സിൽ നിന്നും വ്യത്യസ്തമാണിത്.
പരസ്പരം കണ്ടുമുട്ടാതെതന്നെ വിദൂരങ്ങളിലിരിക്കുന്നവർക്ക് കറസ്പേണ്ടന്റ് ചെസ്സിലൂടെ മറ്റുള്ളവരുമായി കളിക്കുവാൻ സാധ്യമാണ്.
കറസ്പോണ്ടന്റ് രീതിയിൽ കളിക്കുന്ന ഒരു കളിയുടെ ദൈർഘ്യം നീക്കങ്ങൾ കൈമാറ്റം ചെയ്യപ്പെടുന്ന രീതിയെ ആശ്രയിച്ചിരിക്കുന്നു: സെർവ്വറിലൂടെയോ, ഇമെയിലൂടെയോ കളിക്കുന്ന ഒരു കളി ചിലപ്പോൾ ദിവസങ്ങളോ, ആഴ്ചകളോ, മാസങ്ങളോ നീളാം, എന്നാൽ തപാൽ മുഖേനെ വ്യത്യസ്തരാജ്യങ്ങളിൽ നിന്നുള്ളവർ കളിക്കുന്ന ഒരു കളി ചിലപ്പോൾ വർഷങ്ങൾ നീളാറുണ്ട്.
1999-ൽ ഗാരി കാസ്പറോവ് ഇന്റർനെറ്റിലൂടെ 50,000 പേർ പങ്കെടുത്ത ലോക ടീമിനോട് "കാസ്പറോവ് വേർസസ് ദ വേൾഡ്" എന്ന പേരിൽ അറിയപ്പെടുന്ന ഒരു ചെസ്സ് കളി കളിച്ചു.
അവലംബം കൂടുതൽ വായനയ്ക്ക് പുറത്തേയ്ക്കുള്ള കണ്ണികൾ Correspondence chess players എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
IECC International E-mail Chess Club ICCF International Correspondence Chess Federation FICGS Free Internet Correspondence Games Server IECG Archived 2018-08-28 at the Wayback Machine .
International Email Chess Group CCLA Correspondence Chess League of America
കരൾ ഇംഗ്ലീഷ് വിലാസം https://ml.wikipedia.org/wiki/Liver Liver കരൾ ചെമ്മരിയാടിന്റെ കരൾ: (1) right lobe, (2) left lobe, (3) caudate lobe , (4) quadrate lobe, (5) hepatic artery and portal vein, (6) hepatic lymph nodes , (7) gall bladder .
Surface projections of the organs of the trunk , showing liver in center ലാറ്റിൻ jecur, iecer ഗ്രെയുടെ subject #250 1188 ധമനി hepatic vein , hepatic portal vein നാഡി celiac ganglia , vagus ഭ്രൂണശാസ്ത്രം foregut കണ്ണികൾ Liver കരൾ കരൾ ഘടന
നട്ടെല്ലുള്ള എല്ലാ ജീവികളിലും മറ്റ് ചില ജീവികളിലും ഉള്ള ജീവധാരണമായ ആന്തരിക അവയവമാണ് കരൾ .
ശരീരത്തിലെ ഏറ്റവും വലിയ ഗ്രന്ഥിയാണ്.
ശരീരത്തിലെ രാസ പരീക്ഷണശാല എന്നുവിളിക്കുന്ന അവയവം ആണ് കരൾ.
വലതുവശത്ത് വയറിനു മുകളിൽ ഡയഫ്രത്തിനു താഴെ , വാരിയെല്ലുകൾക്കു  അടിയിലാണ് കരളിന്റെ സ്ഥാനം.
ശരീരത്തിലെ ജൈവരാസപ്രവർത്തനത്തിന്റെ മുഖ്യകേന്ദ്രമാണിത്.
ശരീരത്തിലെ ദഹനപ്രക്രിയയ്ക്ക് ആവശ്യമായ പിത്തരസം ‍നിർമ്മിക്കുന്നത് കരളാണ്.
മാലിന്യങ്ങളേയും ആവശ്യമില്ലാത്ത മറ്റ് വസ്തുക്കളേയും സംസ്കരിച്ച് കളഞ്ഞ് ശരീരം വൃത്തിയായി സൂക്ഷിക്കുന്നതിൽ പ്രധാന പങ്ക് വഹിക്കുന്നു.
കരൾ ജന്യമായ രോഗങ്ങളുടെ മുഖ്യ രോഗലക്ഷണം മഞ്ഞപ്പിത്തമാണ്‌ .
മൂത്രത്തിന്റെ പ്രധാന രാസഘടകമായ യൂറിയ നിർമ്മിക്കുന്നതും കരളിന്റെ പ്രവർത്തനഫലമാണ്.
ഒരാളുടെ തൂക്കത്തിന്റെ 2 ശതമാനത്തോളം തൂക്കമുണ്ട് കരളി‌ന്‌.
വിസറൽ പെരിട്ടോണിയം എന്നനേർത്ത സ്തരം കൊണ്ട് കരൾ ആവരണം ചെയ്യപ്പെട്ടിരിക്കുന്നു.
30000 കോടിയോളം ഹെപ്പറ്റോ സെല്ലുകൾ കൊണ്ടാണ്‌ കരൾ നിർമ്മിക്കപ്പെട്ടിരിക്കുന്നത്.
പിത്തരസം അഥവാ ബൈലും രക്തവും നിരന്തരം ഒഴുകുന്ന നിരവധി നളികകൾ കരളിൽ ഉണ്ട്.
കരളിന് ഇടതു ദളവും അതിന്റെ ആറിരട്ടി വലിപ്പമുള്ള വലതു ദളവും ഇവയ്ക്ക് പുറകിൽ രണ്ടു ചെറിയ ദളങ്ങളുമുണ്ട്.
ശരീരത്തിലെ മിക്ക അവയവങ്ങളും ചലിച്ചുകൊണ്ടിരിക്കുമ്പോൾ തികച്ചും നിശ്ചലമായി പ്രവർത്തിക്കുന്ന അവയവമാണ്‌ കരൾ.
വിശ്രമാവസ്ഥയിൽ ഇരിക്കുമ്പോൾ മിനിട്ടിൽ ഒന്നേകാൽ ലിറ്റർ രക്തം കരളിൽ കൂടി പ്രവഹിക്കുന്നു.
കരളിന്റെ മറ്റൊരവയവത്തിനുമില്ലാത്ത സവിശേഷത അതിന്റെ സ്വയം സഹന ശേഷിയും പുനരുജ്ജീവനശേഷിയുമാണ്‌.
മുക്കാൽ പങ്കോളം നശിച്ചുകഴഞ്ഞാൽ പോലും കരൾ അതിന്റെ മുഴുവൻ പ്രവർത്തനങ്ങളും നടത്തിക്കൊണ്ടേയിരിക്കും.
കേടുവന്ന ഭാഗം മുറിച്ചുമാറ്റിയാൽ പോലും കരൾ വീണ്ടും വളർന്നു വരും.
അതിനാൽ കരൾ ദാനം ചെയ്യുമ്പോൾ ദാതാവിന്‌ ബുദ്ധിമുട്ടുകൾ ഉണ്ടാവാറില്ല.
നാം കുടിക്കുന്ന ദ്രാവകങ്ങളുടെ ഒരു ഡാം പോലേയും പ്രവർത്തിക്കുന്നു.
നമ്മൾ കുറേ വെള്ളം കുടിച്ചാൽ കരൾ ഉടൻ തന്നെ വീർക്കും.
പ്രധാന ധർമ്മങ്ങൾ സംശ്ലേഷണ പ്രവർത്തനങ്ങൾ മാംസ്യ സംശ്ലേഷണം - പ്രധാനമായും ആൽബുമിൻ , ഗ്ലോബുലിൻ , ഫൈബ്രിനോജൻ എന്നിവ ദഹനത്തിനാവശ്യമായ സ്രവങ്ങൾ ഉണ്ടാക്കുന്നു.
യൂറിയ - രക്തത്തിലുള്ള അമോണിയയെ യൂറിയയാക്കുന്നു.
ചുവന്ന രക്താണുക്കൾ വിഘടിച്ചുണ്ടാകുന്ന ബിലിറൂബിനെ സംസ്കരിക്കുന്നു.
ശരീരത്തിനു വേണ്ട കൊളസ്ട്രോൾ ഉത്പാദിപ്പിക്കുന്നു.
നിത്യവും ഒരു ലിറ്റർ വരെ പിത്തരസം ഉദ്പാദിപ്പിക്കുന്നു.
അമിനോ ആസിഡുകൾ ലാക്ടേറ്റുകൾ തുടങ്ങിയവയിൽനിന്നും ശരീരത്തിനാവശ്യമായ ഗ്ലൂക്കോസ് ഉദ്പാദിപ്പിക്കുന്നു.
ഫിബ്രിനോജൻ , പ്രോ ത്രോംബിൻ എന്നിവ ഉണ്ടാക്കുന്നു.
രക്തത്തിൽ കൂടുതലായെത്തുന്ന ഗ്ലൂക്കോസിനെ കൊഴുപ്പും പ്രോട്ടീനുമാക്കി സംഭരിക്കുന്നു.
രക്തത്തിലെ ഗ്ലൂക്കോസ് നില തുലനം ചെയ്യുന്നു.
ഗ്ലൈക്കൊജെൻ , ജീവകം എ , ജീവകം ബി12 എന്നിവയിടെ ശേഖരണം വിഷ നിവാരണം കൊഴുപ്പിന്റെ ബീറ്റാ ഓക്സിഡേഷൻ രോഗങ്ങൾ
കരളിനെ ബാധിക്കുന്ന പ്രധാനവും മാരകവുമായ ചില രോഗങ്ങൾ ഇവയാണ് മഞ്ഞപ്പിത്തം കരൾ വീക്കം സിറോസിസ് കരളിലെ അർബുദം ഫാറ്റി ലിവർ
കരളുമായി ബന്ധപ്പെട്ട മറ്റൊരു പ്രധാന രോഗമാണ് ഫാറ്റി ലിവർ.
രക്തത്തിലെ കൊഴുപ്പിനെ ആഗിരണം ചെയ്യാനുള്ള കരളിന്റെ ശേഷി കുറയുന്ന ഒരു അവസ്ഥയാണിത്‌.
മദ്യപാനം ആണ് ഇതിന്റെ പ്രധാന കാരണം എന്നാൽ മദ്യപിക്കാത്തവരിലും ഇത് വരാം.
പിത്താശയ രോഗങ്ങൾ
ശരീരത്തിന്റെ ഏറ്റവും പ്രധാന ഭാഗമായ കരളിൽ ആണ് പിത്താശയം സ്ഥിതി ചെയ്യുന്നത്.
ഇത് ഒരു ദഹന സഹായിയാണ്.
ഇതിൽ വരുന്ന പ്രധാന അസുഖം പിത്താശായക്കല്ലുകൾ ആണ്.
ശസ്ത്രക്രിയയാണ് പ്രധാന പരിഹാരം.
എന്നാലും ആയുർവേദത്തിൽ  ചില എണ്ണ പ്രയോഗങ്ങൾ ഉണ്ട്.
ചില വസ്തി പ്രയോഗങ്ങളാണ് അവ.
അയ്യായിരം വർഷം പഴക്കമുള്ള acupunctur ചികിത്സാ രീതിയിലുംഇതിന് പറ്റിയ ചികിത്സകൾ ധാരാളമുണ്ട് ഉണ്ട് ഇതും കാണുക മഞ്ഞപ്പിത്തം അവലംബം ↑ Physiology at MCG 6/6ch2/s6ch2_30 ↑ ↑ പേജ് 361, ബാല കൈരളി വിജ്ഞാനകോശം, സംസ്ഥാന ബാല സാഹിത്യ ഇൻസ്റ്റിറ്റ്യൂട്ട് ↑ പേജ്  , All about human body - Addone Publishing group ↑ Functions of Liver, Medical Physiology by S K Chaudhari ↑ http://www.etymonline.com/index.php?search=hepatitis searchmode=none ↑ പുറമെനിന്നുള്ള കണ്ണികൾ www.emedicine.com
കരൾവേഗം
മുപ്പത് അടി വരെ വളരുന്ന ഒരു വള്ളിച്ചെടിയാണ് വള്ളിക്കടമ്പ് എന്നും അറിയപ്പെടുന്ന കരൾവേഗം .
( ശാസ്ത്രീയനാമം : Cissus rotundifolia ) .
ഇതിന്റെ തണ്ടുകൾ പലപ്പോഴും 4-5 കോണാകൃതിയിലുള്ളതും രോമമില്ലാത്തവയുമാണ്.
അവലംബം പുറത്തേക്കുള്ള കണ്ണികൾ കൂടുതൽ വിവരങ്ങൾ Media related to Cissus rotundifolia at Wikimedia Commons Cissus rotundifolia എന്ന ജീവവർഗ്ഗവുമായി ബന്ധപ്പെട്ട വിവരങ്ങൾ വിക്കിസ്പീഷിസിൽ കാണുക.
കറബുരുൻ-സസാൻ മറൈൻ പാർക്ക്
കറബുരുൻ-സസാൻ മറൈൻ പാർക്ക് , തെക്കുപടിഞ്ഞാറൻ അൽബേനിയയിലെ വെലോറ കൗണ്ടി യിൽ സ്ഥിതിചെയ്യുന്ന ഒരു മറൈൻ പാർക്കാണ്.
ഈ മറൈൻ ഉദ്യാനത്തിന് 125.70 ചതുരശ്രകിലോമീറ്റർ (48.53 ചതുരശ്ര മൈൽ) വിസ്തൃതിയുണ്ട്.
കറബുരാൻ  അർദ്ധ ദ്വീപും രാജ്യത്തെ ഏറ്റവും വലിയ ദ്വീപായ സസാൻ ദ്വീപും ഈ ഉദ്യാനത്തിലുൾപ്പെട്ടിരിക്കുന്നു.
2010 ൽ സ്ഥാപിതമായ ഈ ഉദ്യാനം അർദ്ധ ദ്വീപിൻറേയും ദ്വീപിൻറെയും അതിരുകൾ സംരക്ഷിക്കുന്നതോടൊപ്പം വൈവിധ്യമാർന്ന മലനിരകൾ, ഗുഹകൾ, താഴ്ചകൾ, ഉൾക്കടലുകൾ, മലയിടുക്കുകൾ, പാറക്കെട്ടുകൾ നിറഞ്ഞ തീരങ്ങൾ എന്നിവയും ഉൾക്കൊള്ളുന്നു.
പാർക്ക് രണ്ടാമൻ എന്ന നിലയിൽ ഇന്റർനാഷണൽ യൂണിയൻ ഫോർ കൺസർവേഷൻ ഓഫ് നേച്ചർ (IUCN) ഈ ഉദ്യാനത്തെ കാറ്റഗറി II ൽ ഉൾപ്പെടുത്തിയിട്ടുണ്ട്.
ഇത് പ്രധാനപ്പെട്ട പക്ഷികളെയും സസ്യയിനങ്ങളെയും പിന്തുണക്കുന്നതിനാൽ ഒരു പ്രധാന പക്ഷി, സസ്യ മേഖലയായി  തിരിച്ചറിയപ്പെട്ടിട്ടുണ്ട്.
ആകർഷണങ്ങൾ സസാൻ ദ്വീപ് Grama Bay ഹാക്സി അലി ഗുഹ Ancient Rock inscriptions of Grama ബ്രിസാനി ഉൾക്കടൽ അവലംബം 1 2 ↑ {{ cite web }} :  CS1 maint: unrecognized language ( link ) ↑ {{ cite web }} :  CS1 maint: multiple names: authors list ( link )
കറന്റ് ബുക്സ് ഇംഗ്ലീഷ് വിലാസം https://ml.wikipedia.org/wiki/Current_books
മലയാളത്തിലെ ഒരു പ്രസിദ്ധ പുസ്തക പ്രസാധകരാണ് കറന്റ് ബുക്സ് .
1952 ൽ ജോസഫ് മുണ്ടശ്ശേരിയുടെ പുത്രൻ 'തോമസ് മുണ്ടശ്ശേരി' ആണ് ഈ പ്രസിദ്ധീകരണശാല സ്ഥാപിച്ചത്.
മലയാളത്തിലെ പ്രസിദ്ധരായ ഒട്ടുമിക്ക എഴുത്തുകാരുടെയും പുസ്തകങ്ങൾ ഈ സ്ഥാപനം പ്രസിദ്ധീകരിച്ചിട്ടുണ്ട് .
1952 ലാണ് കറന്റ് ബുക്സ് പ്രവർത്തനമാരമ്പിച്ചത്.
തൃശ്ശൂർ സ്വരാജ് റൗണ്ടിൽ സ്ഥിതിചെയ്തിരുന്ന കെട്ടിടത്തിലായിരുന്നു തുടക്കം ഈ സ്ഥാപനത്തിന്റെ സാനിധ്യത്താൽ ഈ സ്ഥലം 'കറന്റ് മൂല' എന്നറിയപ്പെട്ടു.
ഈ സ്ഥാപനം മലയാളത്തിലെ പ്രസിദ്ധരായ പല എഴുത്തുകാരുടെയും സമാഗമ സ്ഥലമായിരുന്നു.
മലയാളത്തിലെ പ്രസിദ്ധ ആക്ഷേപഹാസ്യ എഴുത്തുകാരനായിരുന്ന വി.കെ.എൻ 'കറന്റ് മൂല' എന്നതിനെ 'കരണ്ട് മൂല'(കരണ്ട് = വൈദ്യുതി എന്ന അർതഥത്തിൽ) എന്നാണ് വിളിച്ചിരുന്നത്.
ആദ്യം പ്രവർത്തിച്ചിരുന്ന കെട്ടിടത്തിൽ നിന്നും മാറി പുതിയ കെട്ടിടത്തിലാണ് ഇപ്പോൾ ഈ സ്ഥാപനം പ്രവർത്തിക്കുന്നത്.
അന്തർദേശീയ തലത്തിൽ പ്രസിദ്ധീകരിക്കുന്ന പുസ്തകങ്ങളും കറന്റ് ബുക്ക്സ് സ്വന്തം പുസ്തകശാലകളിലൂടെ വിൽക്കുന്നുണ്ട് .
അവലംബം പുറം കണ്ണി കറന്റ് ബുക്സ് ഔദ്യോഗിക വെബ്‌സൈറ്റ്
കറാക്കൽപാക്ക് ഭാഷ
ഖറാഖൽപാഖ് ഭാഷ എന്നറിയപ്പെടുന്ന കറാക്കൽപാക്ക് ഭാഷ ഒരു ടർക്കിക്ക് ഭാഷയാണ്.
കറാക്കൽപാകിസ്താനിൽ താമസിക്കുന്ന കറാക്കൽപാക്ക്ജനത സംസാരിക്കുന്ന ഭാഷയാണ്.
രണ്ട് ഭാഷാഭേദങ്ങളാണിതിനുള്ളത്.
ഉത്തരപൂർവ്വ കറാക്കൽപാക്ക്, തെക്കുകിഴക്കൻ കറാക്കൽപാക്ക്.
കസാക്ക് ഭാഷയുമായിതിനു അടുത്ത ബന്ധമുണ്ട്.
കറാക്കൽപാക്ക് ഭാഷ ടർക്കിക്ക് ഭാഷകളുടെ കിപ്‌ചാക്ക് ശാഖയിൽപ്പെട്ടതാണ്.
ഈ വിഭാഗത്തിൽ താത്താർ , കുമിക്ക് , നൊഗായ് , കസാക്ക് എന്നിവ ഉൾപ്പെടും.
ഉസ്‌ബെക്കിസ്ഥാനുമായുള്ള അടുപ്പം കാരണം കറാക്കൽപാക്ക് ഭാഷയുടെ പദസഞ്ചയവും വ്യാകരണവും ഉസ്ബെക്ക് ഭാഷ ആഴത്തിൽ സ്വാധീനിച്ചിട്ടുണ്ട്.
കർത്താവ്-കർമ്മം-ക്രിയ എന്നതാണ് മിക്കപ്പോഴും വാക്യഘടന.
കറാക്കൽപാക്ക് ഭാഷ ഉസ്ബെക്കിസ്ഥാന്റെ സ്വയംഭരണ റിപ്പബ്ലിക്കായ കറാക്കൽപാക്ക്സ്താനിൽ ആണ് പ്രധാനമായി സംസാരിക്കുന്നത്.
അഫ്ഘാനിസ്ഥാനിൽ ഏകദേശം 2000 പേർ ഈ ഭാഷ സംസാരിച്ചുവരുന്നുണ്ട്.
റഷ്യ , കസാഖ്സ്ഥാൻ , ടർക്കി തുടങ്ങിയ പ്രദേശങ്ങളിലും ഈ ഭാഷ സംസാരിക്കുന്ന ജനവിഭാഗമുണ്ട്.
ഔദ്യോഗികസ്ഥിതി
കറാക്കൽപാക്ക് ഭാഷയ്ക്ക് സ്വയംഭരണ റിപ്പബ്ലിക്കായ കറാക്കൽപാക്ക്സ്താനിൽ ഔദ്യോഗികപദവിയുണ്ട്.
എത്നോലോഗ് മാസിക കറാക്കൽപാക്ക് ഭാഷയ്ക്ക് രണ്ട് വ്യത്യസ്ത ഭാഷാഭേദമുള്ളതായി തിരിച്ചറിഞ്ഞിട്ടുണ്ട്.
മെൻഗെസ് എന്ന ഭാഷാശാസ്ത്രജ്ഞൻ ഈ ഭാഷയ്ക്കു മൂന്നു വ്യത്യസ്ത ഭാഷാഭേദം ഫെർഗാന താഴ്വരയിൽ സംസാാരിച്ചുവരുന്നതായി പറയുന്നുണ്ട്.
തെക്കുകിഴക്കൻ കറാക്കൽപാക്ക് ഭാഷയ്ക്കു  /tʃ/ ശബ്ദവും ഉത്തരപൂർവ്വ കറാക്കൽപാക്ക് ഭാഷയ്ക്കു ഇതിനു പകരം /ʃ/ എന്ന ശബ്ദവും ഉപയോഗിക്കുന്നു.
ശബ്ദങ്ങൾ
കറാക്കൽപാക്ക് ഭാഷയ്ക്ക് 21 പ്രാദേശിക വ്യഞ്ജനവർണ്ണങ്ങളുണ്ട്.
Karakalpak vowels, from Menges (1947 :?) Consonant phonemes Labial Alveolar Palatal Velar Uvular Glottal Nasal m n ŋ Plosive p b t d k ɡ q Affricate ( t͡s ) ( t͡ʃ ) Fricative ( f ) ( v ) s z ʃ ʒ x ɣ h Rhotic r Approximant l j w Vowel harmony
Words borrowed from Russian or other languages may not observe rules of vowel harmony, but the following rules usually apply: Vowel May be followed by: a a, ɯ æ e, i e e, i i e, i o a, o, u, ɯ œ e, i, œ, y u a, o, u y e, œ, y ɯ a, ɯ Vocabulary Personal pronouns
men I, sen you (singular), ol he, she, it, that, biz we, siz you (plural), olar they Numbers
bir 1, eki 2, uʻsh 3, toʻrt 4, bes 5, altiʻ 6, jeti 7, segiz 8, togʻiʻs 9, on 10, juʻz 100, miʻnʻ 1000 Writing system Bashkir Arabic script March 2006.
A photo laboratory in Nukus – with the signboard written in Karakalpak language using Latin letters
Karakalpak was written in the Arabic and Persian script until 1928, in the Latin script (with additional characters) from 1928 to 1940, after which Cyrillic was introduced.
Following Uzbekistan's independence in 1991, the decision was made to drop Cyrillic and revert to the Latin alphabet.
Whilst the use of Latin script is now widespread in Tashkent , its introduction into Karakalpakstan remains gradual.
The Cyrillic and Latin alphabets are shown below with their equivalent representations in the IPA.
Cyrillic letters with no representation in the Latin alphabet are marked with asterisks.
Cyrillic Latin IPA Cyrillic Latin IPA Cyrillic Latin IPA Аа Aa /a/ Ққ Qq /q/ Фф Ff /f/ Әә Aʻaʻ /æ/ Лл Ll /l/ Хх Xx /x/ Бб Bb /b/ Мм Mm /m/ Ҳҳ Hh /h/ Вв Vv /v/ Нн Nn /n/ Цц Cc /ts/ Гг Gg /ɡ/ Ңң Nʻnʻ /ŋ/ Чч CHch /tʃ/ Ғғ Gʻgʻ /ɣ/ Оо Oo /o/ Шш SHsh /ʃ/ Дд Dd /d/ Өө Oʻoʻ /œ/ Щщ* sh /ʃ/ Ее Ee /e/ Пп Pp /p/ Ъъ* Ёё* yo /jo/ Рр Rr /r/ Ыы Iʻiʻ /ɯ/ Жж Jj /ʒ/ Сс Ss /s/ Ьь* Зз Zz /z/ Тт Tt /t/ Ээ Ee /e/ Ии Ii /i/ Уу Uu /u/ Юю* yu /ju/ Йй Yy /j/ Үү Uʻuʻ /y/ Яя ya /ja/ Кк Kk /k/ Ўў Ww /w/ സ്വരസമന്വയം പദശേഖരം Personal pronouns Numbers എഴുത്തുരീതി
കറാക്കൽപാക്ക് ഭാഷ 1928 വരെ അറബി അക്ഷരമാലയാണ് ഉപയോഗിച്ചിരുന്നത്.
1928 മുതൽ 1940 വരെ ലാറ്റിൻ അക്ഷരമാല ഉപയോഗിച്ചു.
അതിനുശേഷം സിറിലിക്ക് അക്ഷരമാല ഉപയോഗിക്കുന്നു.
ഉസ്ബെക്കിസ്ഥാൻ സ്വതന്ത്രമായപ്പോൾ സിരിലിക് അക്ഷരമാല മാറ്റി തിരികെ ലാറ്റിൻ അക്ഷരമാല 1991 മുതൽ ഉപയോഗിക്കാൻ തിരുമാനമെടുത്തു.
എന്നാൽ ഈ മാറ്റം പൂർണ്ണമായി നടപ്പിലായിട്ടില്ല.
ഇതും കാണൂ അവലംബം ഗ്രന്ഥസൂചി
കറാച്ചി ഇംഗ്ലീഷ് വിലാസം https://ml.wikipedia.org/wiki/Karachi
പാകിസ്താനിലെ ഏറ്റവും വലിയ നഗരമാണ് കറാച്ചി .
സിന്ധ് പ്രവിശ്യയുടെ തലസ്ഥാനമാണ് ഈ നഗരം.
ജനസംഖ്യാപരമായി നോക്കുകയാണെങ്കിൽ ലോകത്തിലെത്തന്നെ ഏറ്റവും വലിയ രണ്ടാമത്തെ നഗരമാണ് കറാച്ചി.
സീന്ധു നദിയുടെ ഡെൽറ്റാ പ്രദേശത്തിന് പടിഞ്ഞാറായി അറബിക്കടലിന്റെ വടക്കൻ തീരത്ത് സ്ഥിതി ചെയ്യുന്നു.
മുമ്പ് പാകിസ്താന്റെ തലസ്ഥാനമായിരുന്ന കറാച്ചി ഇന്ന് പാകിസ്താന്റെ സാംസ്കാരിക, ധനകാര്യ തലസ്ഥാനമാണ്.
രാജ്യത്തെ ഏറ്റവും വലിയ തുറമുഖവും ഇവിടെയാണ്.
നഗരത്തിലെ പ്രധാന സാമ്പത്തിക മേഖലകളിൽ ധനകാര്യം, വ്യാപാര സേവനങ്ങൾ, ഗതാഗതം, മാദ്ധ്യമം, ദൃശ്യമാദ്ധ്യമ നിർമ്മാണം, പ്രസിദ്ധീകരണം, സോഫ്റ്റ്‌വേർ, വൈദ്യ ഗവേഷണം, വിദ്യാഭ്യാസം, വിനോദസഞ്ചാരം എന്നിവയെല്ലാം ഉൾപ്പെടുന്നു.
3,530 ചതുരശ്ര കിലോമീറ്റർ വിസ്തീർണമുള്ള ഈ നഗരവും പരിസരപ്രദേശങ്ങളും ചേർന്ന മെട്രോപൊളിറ്റൻ പ്രദേശം ലോകത്തിലെ ഏറ്റവും വലിയ ഇരുപതാമത്തെ മെട്രോപൊളിറ്റനാണ്.
ഈ നഗരത്തിന്റെ വളർച്ചക്ക് പ്രധാന കാരണം പല രാജ്യങ്ങളിൽ‌നിന്നും ഇവിടേക്ക് കുടിയേറിപ്പാർത്ത ജനങ്ങളാണ്.
"വെളിച്ചത്തിന്റെ നഗരം" (روشنين جو شهر) എന്നാണ് നഗരത്തിന്റെ ഒരു വിളിപ്പേര്.
പാകിസ്താന്റെ സ്ഥാപകൻ എന്നറിയപ്പെടുന്ന ക്വയിദ്-ഇ-അസം മുഹമ്മദ് അലി ജിന്ന ജനിച്ചതും അടക്കപ്പെട്ടതു ഇവിടെയായതുനാൽ "ക്വയിദിന്റെ നഗരം"(شهرِ قائد), എന്നും അറിയപ്പെടുന്നു.
അവലംബം ↑ Sarina Singh 2008 , പുറം.
sfn error: no target: CITEREFSarina_Singh2008 ( help ) 1 2 ↑ ↑ Hunt Janin Scott A. Mandia 2012 , പുറം.
sfn error: no target: CITEREFHunt_JaninScott_A.
_Mandia2012 ( help ) ↑ Sind Muslim College 1965 .
sfn error: no target: CITEREFSind_Muslim_College1965 ( help ) ↑ ↑ ↑ ↑ ↑ {{ cite web }} :  CS1 maint: archived copy as title ( link ) ↑ ↑ ↑ {{ cite web }} : | author1= has generic name ( help ) ↑ ↑ https://www.geo.tv/amp/196173-punjab-fares-much-better-than-other-provinces-on-hdi
ആഢ്യൻപാറ വെള്ളച്ചാട്ടം ഇംഗ്ലീഷ് വിലാസം https://ml.wikipedia.org/wiki/Adyanpara_Waterfalls
മലപ്പുറം ജില്ലയിലെ നിലമ്പൂർ താലൂക്കിൽ കുറുമ്പലകോട് വില്ലേജിലാണ്‌ ആഢ്യൻപാറ വെള്ളച്ചാട്ടം .
നിലമ്പൂർ പട്ടണത്തിൽ നിന്നും 15 കിലോമീറ്ററോളം അകലെ ചാലിയാർ പഞ്ചായത്തിലാണ് ആഡ്യൻ പാറ വെള്ളച്ചാട്ടം സ്ഥിതി ചെയ്യുന്നത്.
ഇതിന് ഏകദേശം 300 അടിയോളം ഉയരമുണ്ട്.
നിത്യഹരിത വനങ്ങളിൽ നിന്നും ഉത്ഭവിക്കുന്ന, വേനൽകാലങ്ങളിൽ പോലും വറ്റാത്ത നീരുറവകളിൽ നിന്നും ഉത്ഭവിക്കുന്ന കാഞ്ഞിരപ്പുഴയിലാണ് ഈ വെള്ളച്ചാട്ടം സ്ഥിതി ചെയ്യുന്നത്.
കോഴിക്കോടിനും മലപ്പുറത്തിനും ഇടയ്ക്കുള്ള മലനിരകളിൽ നിന്നും ഉത്ഭവിക്കുന്ന കാഞ്ഞിരപ്പുഴ ചാലിയാറിന്റെ ഒരു കൈവഴിയാണ്.
നിലമ്പൂരിലെ ചാലിയാർ പഞ്ചായത്തിലൂടെ ഒഴുകുന്ന കാഞ്ഞിരപ്പുഴ ചാലിയാർമുക്കിൽ വെച്ച് ചാലിയാറിൽ ചേരുന്നു.
ആഡ്യൻ പാറയും പരിസരപ്രദേശങ്ങളും ഇടതൂർന്നതും നയനമനോഹരവുമായ കാടിനാൽ സമ്പന്നവും വിനോദയാത്രയ്ക്കും അനുയോജ്യമാണ്.
വൈവിധ്യമാർന്ന നിരവധി ദേശാടനപക്ഷികളുടെ ആവാസകേന്ദ്രമാണിവിടം.
16 കിലോമീറ്റർ അകലെയുള്ള നിലമ്പൂർ റെയിൽവേ സ്റ്റേഷനാണ് ഏറ്റവും അടുത്തുള്ള റെയിൽവേ സ്റ്റേഷൻ.
ഏറ്റവും അടുത്തുള്ള വിമാനത്താവളം 58 കിലോമീറ്റർ അകലെയുള്ള കോഴിക്കോട് അന്താരാഷ്ട്ര വിമാനത്താവളം ആണ്.
ചിത്രശാല ഒരു ദൃശ്യം ഒരു ദൃശ്യം ഒരു ദൃശ്യം ഒരു ദൃശ്യം ഒരു ദൃശ്യം ഒരു ദൃശ്യം ഒരു ദൃശ്യം ഒരു ദൃശ്യം ഒരു ദൃശ്യം ഒരു ദൃശ്യം അവലംബം പുറം കണ്ണികൾ Adyanpara Falls എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
ആഡോബി പ്രീമിയർ പ്രോ
അഡോബി ഇങ്ക് (Inc.) വികസിപ്പിച്ചതും അഡോബി ക്രിയേറ്റീവ് ക്ലൗഡ് ലൈസൻസിംഗ് പ്രോഗ്രാമിന്റെ ഭാഗമായി പ്രസിദ്ധീകരിച്ചതുമായ ഒരു ടൈംലൈൻ അടിസ്ഥാനമാക്കിയുള്ളതും നോൺ-ലീനിയർ വീഡിയോ എഡിറ്റിംഗ് സോഫ്റ്റ്‌വെയർ ആപ്ലിക്കേഷനാണ് (NLE) ആഡോബ് പ്രീമിയർ പ്രോ .
അഡോബ് ക്രീയേറ്റീവ് ക്ലൌഡ് പതിപ്പാണ് ആണ്  ലഭ്യമായതിൽ വെച്ച് മികച്ചത്.
2003ൽ ആണ് അദ്യമായി ഇത് അവതരിപ്പിക്കുന്നത്.
ഇത്  ഒരു പ്രൊഫഷണൽ വീഡിയോ എഡിറ്റിംഗ് സോഫ്റ്റ്‌വെയർ ആണ്.
അഡോബ് പ്രീമിയറിന്റെ പിൻഗാമിയാണ് അഡോബ് പ്രീമിയർ പ്രോ (ആദ്യം 1991-ൽ സമാരംഭിച്ചു).
ഇത് പ്രൊഫഷണൽ വീഡിയോ എഡിറ്റിംഗിലേക്ക് ശ്രദ്ധ കേന്ദ്രീകരിച്ചിരിക്കുന്നു, അതേസമയം അതിന്റെ സിബിളിങ്ങുകളായ അഡോബ് പ്രീമിയർ എലമെന്റുകൾ ഉപഭോക്തൃ വിപണിയെ ലക്ഷ്യമിടുന്നു.
അഡോബ് പ്രീമിയർ പ്രോയെ ആദ്യകാലത്ത് ഏറ്റെടുത്തത് സിഎൻഎൻ ആയിരുന്നു.
കൂടാതെ, 2007-ൽ, ചില ബിബിസി വകുപ്പുകൾ പ്രീമിയർ പ്രോ സ്വീകരിച്ചു.
ഡെഡ്‌പൂൾ, ഗോൺ ഗേൾ, ക്യാപ്റ്റൻ അബു റേഡ്, ടെർമിനേറ്റർ: ഡാർക്ക് ഫേറ്റ് , മോൺസ്റ്റേഴ്‌സ്, തുടങ്ങിയ ഫീച്ചർ ഫിലിമുകളും മഡോണയുടെ കൺഫെഷൻസ് ടൂർ പോലുള്ള വേദികളും എഡിറ്റ് ചെയ്യാൻ ഇത് ഉപയോഗിച്ചു.
ചരിത്രം ഒറിജിനൽ അഡോബ് പ്രീമിയർ
അഡോബ് പ്രീമിയറിന്റെ യഥാർത്ഥ പതിപ്പ് വികസിപ്പിച്ചെടുത്തത് അഡോബ് സിസ്റ്റംസ് ആണ്.
ഇത് ആദ്യമായി സമാരംഭിച്ചത് 1991 ലാണ്, അതിന്റെ അവസാന പതിപ്പ് 2002 ൽ പുറത്തിറങ്ങി.
ആദ്യ കമ്പ്യൂട്ടർ നോൺ-ലീനിയർ എഡിറ്റിംഗ് സിസ്റ്റങ്ങളിലൊന്നാണ് പ്രീമിയർ.
1991 ൽ പുറത്തിറക്കിയ മാക്കിനായുള്ള ആദ്യ പതിപ്പ്, മൈക്രോസോഫ്റ്റ് വിൻഡോസിനായുള്ള ആദ്യ പതിപ്പ് 1993 സെപ്റ്റംബറിൽ പുറത്തിറങ്ങി.
വീഡിയോസ്പിഗോട്ട് വീഡിയോ ക്യാപ്ചർ കാർഡിനായി ഒരു ക്വിക്ക്ടൈം അടിസ്ഥാനമാക്കിയുള്ള വീഡിയോ എഡിറ്റർ സൂപ്പർമാക് സാങ്കേതികവിദ്യയിൽ ആരംഭിച്ചു.
സൂപ്പർമാക് എഞ്ചിനീയർ റാണ്ടി ഉബില്ലോസ് ഏകദേശം 10 ആഴ്ചയ്ക്കുള്ളിൽ റീലോയിറൈമിന്റെ ഒരു ഡെമോ സൃഷ്ടിച്ചു.
1991 ഓഗസ്റ്റിൽ അഡോബ് സിസ്റ്റംസ് സോഫ്റ്റ്വെയർ പദ്ധതി ഏറ്റെടുക്കുകയും അഡോബ് പ്രീമിയർ എന്ന് പുനർനാമകരണം ചെയ്യുകയും ചെയ്തു.
അഡോബിയിൽ ചേരാൻ യുബില്ലോസ് സൂപ്പർമാക് വിട്ടു.
ആഡ്ബ്ലോക്ക് പ്ലസ് ഇംഗ്ലീഷ് വിലാസം https://ml.wikipedia.org/wiki/Adblock_Plus
മോസില്ല ഫയർഫോക്സ് (മൊബൈലിലും) , ഗൂഗിൾ ക്രോം , ഇന്റർനെറ്റ് എക്സ്പ്ലോറർ , ഓപ്പറ , സഫാരി , യാൻഡെക്സ് ബ്രൗസർ എന്നിവയിൽ പ്രവർത്തിക്കുന്ന സ്വതന്ത്ര ലൈസൻസിലുള്ള ഒരു കൊണ്ടന്റ്-ഫിൽട്ടറിങ്ങ് സോഫ്റ്റ്‌വെയറാണ് (ആഡ്-ഓൺ) ആഡ്ബ്ലോക്ക് പ്ലസ് .
2012 നവംബറിൽ ആൻഡ്രോയിഡ് ഉപകരണങ്ങളിൽ പ്രവർത്തിക്കുന്ന ഒരു ആപ്ലിക്കേഷനും പുറത്തിറക്കി.
മൈക്കൽ മക്ഡൊണാൾഡ് ആണ് ഈ എക്‌സ്‌റ്റൻഷൻ വികസിപ്പിച്ചത്.
ബ്രൗസറുകളിൽ തെളിയുന്നതും പ്രത്യക്ഷപ്പെടുന്നതുമായ പരസ്യങ്ങളെയും മറ്റും ഡൗൺലോഡ് ചെയ്യുന്നതിൽ നിന്നും സംരക്ഷിക്കുന്നു.
എന്നാൽ ആഡ്ബ്ലോക്കുമായി കമ്പനിക്ക് യാതൊരു ബന്ധവുമില്ല.
ആണവ അവശിഷ്ടം ഇംഗ്ലീഷ് വിലാസം https://ml.wikipedia.org/wiki/Radioactive_waste Thailand Institute of Nuclear Technology (TINT) low-level radioactive waste barrels.
ആണവവികിരണം വമിക്കുന്ന അവശിഷ്ടവസ്തുക്കളെയാണ്‌ ആണവ അവശിഷ്ടം ( അണുശക്തി തേജോവശിഷ്ടം ) എന്നു പറയുന്നത്.
ഇവ റേഡിയോ ആക്റ്റിവ് അവശിഷ്ടങ്ങൾ എന്നും അറിയപ്പെടുന്നു.
അണുശക്തി ഉത്പാദിപ്പിക്കുന്ന വിവിധ പ്രക്രിയകൾ, ആണവറിയാക്റ്ററുകൾ , പരീക്ഷണശാലകൾ, വ്യവസായശാലകൾ, ആശുപത്രികൾ എന്നിവിടങ്ങളിൽ നിന്നാണ് ഇത്തരം റേഡിയോ ആക്റ്റീവ് ആയ അവശിഷ്ടങ്ങൾ ഉണ്ടാകുന്നത്.
വീണ്ടും ചില പ്രക്രിയകളിലൂടെ പുതിയ ഇന്ധനമാക്കി മാറ്റാവുന്ന ഉപയോഗിച്ച ആണവ ഇന്ധനവും ഇക്കൂട്ടത്തിൽ പെടുന്നു.
അണുശക്തി തേജോവശിഷ്ടങ്ങളിൽ 98-99 ശ.
വരെ യുറേനിയവും 0.6 ശ.
പ്ലൂട്ടോണിയവും കൂടാതെ മറ്റു റേഡിയോ ആക്റ്റിവ് അണുക്കളും ഉണ്ടായിരിക്കും.
ഈ തേജോവശിഷ്ടങ്ങളിൽ നിന്ന് pu 239 വേർതിരിച്ച്, അത് ദ്രുതപ്രത്യുത്പാദന റിയാക്റ്ററിൽ ഉപയോഗിക്കുന്നു.
അണുശക്തി തേജോവശിഷ്ടങ്ങളിലെ റേഡിയോ ആക്റ്റിവ് അണുക്കളുടെ അർദ്ധായുസ്സുകൾ (ഒരു ഐസോടോപ്പിന് ശോഷണം സംഭവിച്ച് അതിന്റെ ആദ്യപിണ്ഡത്തിന്റെ പകുതിയായി മാറുന്നതിന് വേണ്ടിവരുന്ന കാലയളവ്) തമ്മിൽ വളരെ അന്തരമുണ്ട്.
യുറേനിയത്തിന്റെ അർദ്ധായുസ്സ് 4.9 മില്യൺ വർഷവും, pu 239 ന്റെത് 24,000 വർഷവുമാണ്.
അർദ്ധായുസ്സും റേഡിയോ ആക്റ്റിവതയും വിപരീതാനുപാതത്തിലായിരിക്കും.
റേഡിയോ ആക്റ്റിവ് അവശിഷ്ടങ്ങളുടെ ആക്റ്റിവത രാസപ്രവർത്തനം വഴി നശിപ്പിക്കുവാൻ കഴിയുകയില്ല.
ഇവ ആപത്കരങ്ങളായതിനാൽ ജീവജാലങ്ങൾക്ക് അപായം ഉണ്ടാകാത്ത മാർഗങ്ങൾ ഉപയോഗിച്ചുവേണം നീക്കം ചെയ്യേണ്ടത്.
അണുശക്തി തേജോവശിഷ്ടങ്ങളെ റേഡിയോ ആക്റ്റിവതയനുസരിച്ച് താഴെപ്പറയുന്ന രീതിയിൽ വർഗ്ഗീകരിക്കാം: തീവ്രതയേറിയവ (ഉച്ചതല അവശിഷ്ടങ്ങൾ - High level waste) മദ്ധ്യ തല ആക്റ്റിവതയുള്ളവ (Intermediate level waste) ലഘുവായ ആക്റ്റിവതയുള്ളവ (നിമ്‌നതല അവശിഷ്ടങ്ങൾ - Low level waste)- ആശുപത്രികളിലേയും വ്യ്വസായശാലകളിലേയും അവശിഷ്ടങ്ങളാണിവ.
വളരെ ചെറിയ അളവിലും കുറഞ്ഞ സമയവും റേഡിയോ ആക്റ്റിവിറ്റി നിലനിൽക്കുന്ന കടലാസ്, തുണി, ഉപകരണങ്ങൾ എന്നിവയെ ഇക്കൂട്ടത്തിൽ പെടുത്താം.
ട്രാൻസ്-യുറാനിക് വേസ്റ്റ് (Transuranic waste)
കൂടാതെ ഖരം , ദ്രവം , വാതകം എന്നീ അവസ്ഥകളെ അടിസ്ഥാനമാക്കിയും വേർതിരിക്കാം.
ഈ ഓരോ അവസ്ഥയിലുമുള്ള അവശിഷ്ടങ്ങളെ നിർമാർജ്ജനം ചെയ്യാൻ പ്രത്യേക മാർഗങ്ങളുണ്ട്.
ഖരാവശിഷ്ടങ്ങൾ
റേഡിയോ ആക്റ്റിവ് വസ്തുക്കൾ ഉപയോഗിക്കുന്ന പ്ലാന്റുകളിലും പരീക്ഷണശാലകളിലും ഖരാവശിഷ്ടങ്ങൾ ഉണ്ടാകും.
കത്തുന്നവ-മരം, തുണി, കടലാസ് തുടങ്ങിയവ; കത്താത്തവ-ബാഷ്പിത്ര(evaporator)ങ്ങളിലെ അവശിഷ്ടം, ചാരം, പൊട്ടിയ ഗ്ളാസ് തുടങ്ങിയവ.
ആദ്യം പറഞ്ഞവയെ പ്രത്യേക ഭസ്മിത്രങ്ങളിൽ (incinerator) വച്ച് കത്തിക്കുന്നു; രണ്ടാം വകുപ്പിൽ പെട്ടവയെ മണ്ണിൽ കുഴിച്ചു മൂടുന്നു.
കുഴിച്ചു മൂടാൻ പ്രത്യേക സ്ഥലമാണ് തിരഞ്ഞെടുക്കുന്നത്.
ചിലപ്പോൾ അവശിഷ്ടങ്ങൾ വലിയ കോൺക്രീറ്റ് ബ്ളോക്കുകൾക്കുള്ളിലാക്കി സമുദ്രത്തിൽ തള്ളാറുണ്ട്.
അവശിഷ്ടങ്ങളെ കെട്ടുകളാക്കി വ്യാപ്തം കുറച്ച്, മണ്ണിനടിയിൽ നിക്ഷേപിക്കുന്നതും പതിവാണ്.
ദ്രാവകാവശിഷ്ടങ്ങൾ
ഇവയെ മൂന്നായി തിരിക്കാം.
ലോഹാവശിഷ്ടങ്ങൾ .
ഗണ്യമായ തോതിൽ യുറേനിയം, തോറിയം , പ്ലൂട്ടോണിയം ലവണങ്ങൾ ഉള്ള ലോഹാവശിഷ്ടങ്ങൾ.
തീവ്രറേഡിയോ ആക്റ്റിവതയുള്ള ഈ അവശിഷ്ടങ്ങളിൽനിന്ന് ബീറ്റാ - ഗാമാ രശ്മികൾ ഉത്സർജിക്കപ്പെടുന്നു.
രാസാവശിഷ്ടങ്ങൾ .
പ്രക്രിയകളുടെ വിവിധഘട്ടങ്ങളിലുള്ള അവശിഷ്ടലായനി, കഴുകിയദ്രാവകം എന്നിവയാണ് റേഡിയോ രാസാവശിഷ്ടങ്ങളിൽ പ്രധാനമായവ.
ഈ ലായനികളുടെ ആക്റ്റിവതയ്ക്കു കാരണം അവയിലുള്ള വിഘടനോത്പന്നങ്ങളാണ്.
ഈ അവശിഷ്ടങ്ങൾക്ക് മാധ്യമിക (intermediate) ആക്റ്റിവതയേ ഉള്ളൂ.
പ്രക്രിയാവശിഷ്ടങ്ങൾ .
പ്രക്രിയയുടെ വിവിധ ഘട്ടങ്ങളിൽ ഉപയോഗിക്കുന്ന ശീതളന (coolant) ജലം, പല ഘട്ടങ്ങളിൽനിന്നുള്ള സംഘനന (condensate) ജലം തുടങ്ങിയവയാണ് ഇവയിൽ മുഖ്യമായത്.
ഈ അവശിഷ്ടത്തിന് ലഘുവായ ആക്റ്റിവത മാത്രമേയുള്ളു.
ആക്റ്റിവതയുള്ള ദ്രാവകാവശിഷ്ടങ്ങളെ സാന്ദ്രീകരിക്കാൻ ബാഷ്പീകരണം ഉപയോഗിക്കുന്നുണ്ട്.
പക്ഷേ ഈ മാർഗ്ഗം ചെലവ് കൂടിയതാണ്.
അതിനാൽ ലായനികളിൽനിന്ന് റേഡിയോ ആക്റ്റിവ് പദാർഥങ്ങൾ വേർതിരിക്കാൻ ചെലവുകുറഞ്ഞ അവക്ഷേപണ(precipitation)രീതിയും അയോൺ കൈമാറ്റരീതികളും പ്രയോഗത്തിലുണ്ട്.
റേഡിയോ ആക്റ്റിവ് പദാർഥങ്ങളെ അനുയോജ്യമായ വസ്തുക്കൾ ചേർത്ത് അവക്ഷിപ്തമാക്കി ലായനിയിൽ നിന്നു നീക്കം ചെയ്യുന്നു.
വെള്ളം ശുദ്ധിചെയ്യാൻ ആലം ഉപയോഗിക്കുന്നതുപോലെയാണിത്.